OzLabs/hebrew-wiki-articles huggingface dataset:
בית החולים לניאדו

מרכז רפואי צאנז - לניאדו הוא בית חולים ציבורי <ref></ref> הנמצא בקריית צאנז שבנתניה ומשרת את תושבי נתניה והסביבה. המרכז הרפואי מוצהר כמנוהל לפי כללי ההלכה היהודית. כמו כן, מאפיין נוסף המייחד את המרכז הרפואי הוא שאינו שובת, גם במקרים של סכסוכי עבודה עם ההנהלה.

בית החולים קרוי על שם אלפונס ויעקב אברהם לניאדו, שני אחים יהודים ממוצא סורי בעלי בנק בשווייץ, שבצוואתם הורו להקים בכספם מרכז רפואי במדינת ישראל. <ref></ref>

אבן הפינה לבית החולים הונחה בשנת 1974 והוא הוקם בשנת 1975 על ידי רבי יקותיאל יהודה הלברשטאם, ושייך לחסידות צאנז. הוא הקים את המרכז הרפואי בעקבות נדר שנדר בתקופת השואה שאם יינצל מהתופת יעסוק בהצלת אנשים, גויים כיהודים. כיום מכהן בנו האדמו"ר מצאנז, רבי צבי אלימלך הלברשטאם, כנשיא בית החולים.

במרכז הרפואי כ-400 מיטות אשפוז במגוון מחלקות הכוללות בית יולדות, מרכז לרפואה דחופה למבוגרים (מיון או מלר"ד) ומרכז לרפואה דחופה לילדים. למלר"ד מגיעים מדי שנה מעל 60,000 מטופלים. בחודש אפריל 2009 נפתחה מחלקה חדשה נוספת ליולדות. לצד המרכז הרפואי פועל גם בית הספר לסיעוד ע"ש טסלר - בית ספר חרדי להכשרת אחיות, שתלמידותיו הן מהמגזר הדתי והחרדי, ובמקביל ללימודי הסיעוד הן משתתפות גם בלימודי קודש.

במרכז הרפואי פעל חדר אקוטי לטיפול בנפגעי תקיפה מינית במשך כשנה עד לסגירתו בעקבות מחסור בתקציב.

משנת 2016 מנהל בית החולים הוא הפרופסור צבי שמעוני.

== גלריה ==
<gallery widths="150" heights="150" perrow="4">
קובץ:Laniado cornerstone laying.jpg|טקס הנחת אבן הפינה ב-1974
|האדמו"ר מצאנז והרב עובדיה יוסף בהנחת אבן הפינה (מימין - הרב אליהו שמרלר)
קובץ:LaniadoOldLogo.svg|הסמליל הישן של בית החולים לניאדו
קובץ:Lanyado 071.jpg|בית החולים מכיוון מנחת המסוקים שליד חוף הים
קובץ:Lanyado HP070.jpg|מנחת המסוקים של בית החולים על מצוק הכורכר הנשקף אל הים
</gallery>

==קישורים חיצוניים==

* הקרן לפיתוח [https://laniadofund.org/ בית חולים לניאדו]
* 
* 

== הערות שוליים ==

לניאדו
לניאדו
קטגוריה:חסידות צאנז-קלויזנבורג
עליזה אולמרט

עליזה אולמרט (נולדה ב-10 בספטמבר 1946) היא אמנית, מחזאית, תסריטאית וסופרת ישראלית, רעיית ראש ממשלת ישראל ה-12 אהוד אולמרט.

==ביוגרפיה==
עליזה אולמרט (מימין) לוחצת את ידה של [[הגברת הראשונה לורה בוש, 13 בנובמבר 2006]]
עליזה ריכטר נולדה במחנה העקורים אשווגה באשווגה שבגרמניה להורים ניצולי שואה, ועלתה עם משפחתה לישראל בשנת 1949. גדלה ברמת גן ובחולון, בוגרת תיכון ע"ש קוגל. בשנים 1964–1966 שירתה בצה"ל כמדריכה בבה"ד 12. לאחר מכן למדה עבודה סוציאלית באוניברסיטה העברית בירושלים (1970) ועבדה בשנים 1970 - 1974 כעובדת סוציאלית במועצה האזורית מטה יהודה. עד שנת 1980 עבדה בפיתוח מרכזים להשמת ילדים עבור משרד החינוך. בשנים 1985 - 1987 למדה באקדמיה לאמנות ועיצוב בצלאל, במגמת עיצוב סביבתי. מתקופת לימודיה ואילך הציגה תערוכות יחיד של יצירות צילום, ציור ואמנות פלסטית.

בתקופת כהונתו של אולמרט כראש ממשלה, עבדה במשך 11 חודשים בחברת ר.א.מ.ג.א. ניהול ואחזקות של אבי נאור, וקיבלה שכר של 240 אלף ש"ח.

מתוקף מעמדה הציבורי כאשת שר ובהמשך כאשת ראש הממשלה, ישבה בראש אור שלום וארגון "הסדנה", והייתה חברת הנהלה בעמותת "טללים". כאשת ראש הממשלה קידמה נוער בסיכון ולפיתוח אוכלוסיות בגיל הרך. במסגרת זו הייתה בין היוזמות העיקריות של תוכנית התחלה טובה - שמטרתה להרחיב באופן ניכר את הטיפול בנוער ובילדים הנמצאים בסיכון, תוך השקעת קרוב למחצית מהמשאבים בתוכניות לילדים בגיל הרך.

== חיים אישיים ==
לעליזה ואהוד אולמרט ארבעה ילדים, מיכל אולמרט, דנה אולמרט, איש העסקים שאול אולמרט, אריאל אולמרט וכן שולה, אותה אימצו בעקבות ביקורה בפנימייה לילדים בסיכון.

==מיצירותיה==
* פנטזיה לפסנתר, מחזה, הועלה בתיאטרון הקאמרי. בימוי גדליה בסר, תפאורה ירז'י קוברסקי, מוזיקה עודד זהבי - הוצג ביוני 1994; וכן בתיאטרון היילברון.
* מבחן מגן, דרמה, הוקרנה בטלוויזיה הישראלית.
* שם נרדף, דרמה (בשיתוף עם סביון ליברכט), הוקרנה בטלוויזיה הישראלית
* פרוסה של ים, רומן בהוצאת זמורה, עוסק בדילמות מורכבות בחיי אדם.
* שפת קיר, אלבום ציורי גרפיטי (בשיתוף עם גיל הראבן), הוצאת ידיעות אחרונות, 2007.

==לקריאה נוספת==
*אילן בן עמי, האישה שאיתו: חייהן הפרטיים והציבוריים של נשות ראשי הממשלה בישראל, הוצאת מטר, 2010. עליזה אולמרט, עמ' 259–275.

==קישורים חיצוניים==

* 
* 
* 
* 
* 
* 
* 
* 
* ארלקראיה אבנרי, [http://www.news1.co.il/Archive/003-D-30034-00.html?tag=01-59-31 עליזה אולמרט בארץ הפלאות. אריה אבנרי דן ביושרה של גברת אולמרט], חדשות מחלקה ראשונה
* [http://www.pbs.org/frontlineworld/stories/israel502/interviews_aliza.html ראיון עם עפרה בייקל] לאחר הניצחון בבחירות 2006
* 

==הערות שוליים==

קטגוריה:בני זוג של ראשי ממשלת ישראל
עליזה
קטגוריה:מחזאיות ישראליות
קטגוריה:מחזאים ישראלים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:בוגרות תיכון קוגל
קטגוריה:בוגרי תיכון קוגל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:אהוד אולמרט
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:ציירות ישראליות
קטגוריה:ציירים ישראלים
קטגוריה:בני זוג של ראשי עיריות בישראל
קטגוריה:בנות זוג של שרי ממשלת ישראל
קטגוריה:בני זוג של חברי הכנסת
קטגוריה:בני זוג של שרי ממשלת ישראל
קטגוריה:ישראליות שנולדו ב-1946
קטגוריה:ישראלים שנולדו ב-1946
S

S (אֶס) היא האות התשע עשרה באלפבית הלטיני.

מקורה של האות באות היוונית סיגמא (Σ), ומקורה של זו באות השמית (פיניקית) "ש".

האות מייצגת עיצור מכתשי, חוכך, אטום (/IPA: /s), אבל לפעמים היא מייצגת עיצור מכתשי, חוכך שורק, קולי (/IPA: /z), ולעיתים גם עיצור בתר-מכתשי, חוכך שורק, קולי (/IPA: /ʒ).

== ייצוגים נוספים ==
דגל הקוד הבינלאומי של האות S]]

באלפבית פונטי האות מיוצגת על ידי המילה "סיירה" (Sierra)

ב-ASCII מיוצגת על ידי 83 (S) או 115 (s).

בקוד מורס מיוצגת על ידי שלוש נקודות: <tt>· · ·</tt>

בכתב ברייל:
:60px

== התפתחות האות S ==
{| align="center" border="0" cellpadding="5"
|align="center" width="130px"|פרוטו כנעני
|align="center" width="130px"|פיניקי
|align="center" width="130px"|יווני
|align="center" width="130px"|אטרוסקי
|align="center" width="130px"|לטיני
|-
|align="center" valign="top" width="130px"|"שן" פרוטו כנעני
|align="center" valign="top" width="130px"|שין פיניקית
|align="center" valign="top" width="130px"|סיגמא יוונית
|align="center" valign="top" width="130px"|S אטרוסקית
|align="center" valign="top" width="130px"|S לטינית
|}

== שימושי האות S ==
* בקוד לוחיות הרישוי הבינלאומי, S מייצגת את שוודיה.
* בלוחות שנה, S היא קיצור ליום השבת (באנגלית: Saturday) או יום ראשון (באנגלית: Sunday) או קיצור של חודש ספטמבר. לעיתים נכתב SA כקיצור ליום שבת (Saturday), ו־SU כקיצור ליום ראשון (Sunday).
* בכימיה:
** S מסמלת את היסוד גופרית.
** S הוא גם סוג של אורביטל אטומי (פונקציה של ההסתברות למיקום אלקטרון) בעל צורה כדורית.
* בביוכימיה, S מסמלת סרין.
* במחשבים:
** S יכולה להתייחס לשפת התכנות S.
** <code>
</code> היא קוד HTML לטקסט שעליו קו חוצה.
** בדיבאגרים רבים, s היא קיצור ל-step - צעד בתוכנה.
** בנתב (router) מייצג ניתוב סטטי (Static route).
* בכלכלה, S מייצגת את ההיצע ולעיתים רחוקות את החיסכון.
* בשושנת הרוחות, S מייצגת את כיוון דרום (South).
* במדע:
** s מייצגת את יחידת הזמן שנייה.
* במתמטיקה:
** נהוג להשתמש באות S לציון שטח (Surface).
** נהוג להשתמש באות S לציון סכום [באנגלית: Sum] (למשל: סכום של טור חשבוני).
** S ארוכה היא סימן האינטגרל.
** <math>\mathbb{S}</math> מייצגת סדניונים.
** S<sub>n</sub> מייצגת סדרה גאומטרית מסדר n
** מייצגת ביחידות את דרכו של גוף כלשהו, על ידי הכפלת הזמן במהירות (גם בפיזיקה).
* בפיזיקה:
** S מסמלת לעיתים שטח.
** בצנטריפוגה, S מסמלת יחידת סוודברג - המודדת שקיעה.
** בתרמודינמיקה, S מייצגת אנטרופיה.

== אותיות הכתובות בצורה דומה ==
* Ŝ, ŝ - s עם גג
* Ş, ş - s עם סדיליה
* Š, š - s עם קארון
* — s עם וו - סימן באלפבית הפונטי הבינלאומי.

* ſ — S ארוכה
* — סימן אש - משמש בתעתיק הפונטי הבינלאומי.
* ∫, ∫ — סימן האינטגרל.
* $ — סימן דולר.
* ß — סימן אסצט בגרמנית.
* Ѕ, ѕ — האות העשירית באלפבית המקדוני.
* S̈ - S עם אומלאוט

== קישורים חיצוניים ==

קטגוריה:אלפבית לטיני
נטשה מוזגוביה

נטשה מוֹזגוֹבָיָה (ברוסית: Наташа Мозговая; נולדה ב-6 במאי 1979) היא עיתונאית, מתרגמת ומנחת טלוויזיה ישראלית-אמריקאית. מנחה בקול אמריקה ארצות הברית.

==ביוגרפיה==
מוזגוביה נולדה בברית המועצות בשנת 1979, בת להורים עיתונאים. בגיל 11 ב-1990 עלתה לישראל עם אמהּ, שלי שריימן. בגיל 12 הופיעה לראשונה בסרטון פרסומת של הסוכנות היהודית. בגיל 13 נרשמה ללימודי תיאטרון בבית הספר לאמנויות בתל אביב ולאחר מכן למדה בתיכון תלמה ילין שבגבעתיים.

מוזגוביה החלה את הקריירה שלה בעיתונות הרוסית בישראל כשכתבה בגיל 14 במדור סאטירה צעיר בעיתון "וסטי". בהמשך, ערכה שני מוספים בעיתון זה, ותרגמה ספרים מרוסית לעברית.

בגיל 21 בשנת 2000 עזבה את "וסטי" והחלה לעבוד ככתבת בעיתון "ידיעות אחרונות" (העיתון "וסטי" שייך לקבוצת ידיעות אחרונות). בימיו הראשונים של ערוץ ישראל פלוס, הגישה את תוכנית התחקירים "המחלקה המיוחדת", וכן את "עושים רוח", תוכנית תרבות בערוץ הראשון, ו"הבוקר השביעי", תוכנית תרבות ששודרה בימי שבת בבוקר בערוץ 2, אותה הגישה לצד דפנה שפיגלמן.

בינואר 2006 נבחרה להגיש את מהדורת החדשות המשודרת בערוץ 2 בחמש אחר הצהריים יחד עם דני קושמרו, ועוררה ציפיות גדולות. עם זאת, בעקבות קיצוצים, מדרוג נמוך (6.8 בממוצע, על פי ynet) וביקורות קשות על התוכנית, שהתמקדו בין השאר במבטאה הרוסי בטענה כי הדבר מקשה על הבנת דבריה, ירדה התוכנית במאי 2006. מוזגוביה טענה כי הביקורת נבעה בחלקה משנאת זרים.

מאוקטובר 2007, מוזגוביה מגישה את התוכנית "הרוסים על חדשות" - מהדורת חדשות בעברית בערוץ 9 יחד עם העיתונאים אנה שוליק וגריגורי אסמולוב.
ב-2008 השתתפה מוזגוביה גם כמנחה (יחד עם גרא סנדלר ואלכס אברבוך) בסדרת הטלוויזיה "תמול שלשום" ("Тмоль шильшом"), העוסקת בהיסטוריה של מדינת ישראל מ-1948 עד 1957. היא גם כתבה למגזין "עלמה" בתקופה הקצרה שבה ראה אור.

בשנת 2008 עזבה את ידיעות אחרונות, ועברה לוושינגטון, כשליחה של העיתון "הארץ" בארצות הברית. בתחילת 2013, עקב קיצוצים בהארץ, סיימה את עבודתה בעיתון, והצטרפה לדסק החדשות של אתר וואלה תחת הכותרת "שליחת וואלה בוושינגטון". במקביל, משמשת בתור מגישה בקול אמריקה בוושינגטון.

מוזגוביה בעלת תואר ראשון בסוציולוגיה ובאנתרופולוגיה ותואר שני במדע המדינה מאוניברסיטת תל אביב.

נטשה מוזגוביה פעילה בקידום נושאים חברתיים ובייצוג מיעוטים בתקשורת, ובין היתר היא מכהנת כחברת הנהלה באג'נדה.

==חיים פרטיים==
מוזגוביה נשואה לישראלי-אמריקאי והם הורים לשתי בנות ובן. היא מתגוררת עם משפחתה במרילנד שבארצות הברית.

==קישורים חיצוניים==

* [http://mozgovaya-n.livejournal.com בלוג של נטשה מוזגוביה]
* [http://mozgovaya.livejournal.com בלוג של נטשה מוזגוביה] 
* - ריאיון עם מוזגוביה
* 

==הערות שוליים==

קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:מנחות טלוויזיה ישראליות
קטגוריה:סגל ידיעות אחרונות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עיתונאיות כותבות עברית
קטגוריה:סגל הארץ
קטגוריה:עיתונאיות ישראליות
קטגוריה:עיתונאים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:משתתפות 6 אימהות
קטגוריה:ישראליות שנולדו ב-1979
קטגוריה:ישראלים שנולדו ב-1979
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
ג'ורג'טו ג'וג'ארו

אלפא רומיאו 159 בעיצוב ג'וג'ארו
ג'ורג'טו ג'וג'ארו (באיטלקית: Giorgetto Giugiaro; נולד ב-7 באוגוסט 1938) הוא מעצב רכב איטלקי.

ג'וג'ארו נחשב לממציא סגנון "קיפולי הנייר" הזוויתי בעיצוב מכוניות, ששלט בשנות השבעים והשמונים והתאפיין בזוויות ישרות וקווים חדים. הוא גם תכנן מספר מכוניות תצוגה ומכוניות על, לצד מכוניות נפוצות הנוסעות יום יום בכבישים.

== חייו ==
ג'וג'ארו נולד בגארסיו, בצפון מערב איטליה, והתעניין בצעירותו בציור בהשפעת סבו שהיה צייר פרסקו בכנסיות ואביו, מאריו, שהיה צייר איקונות. בגיל 14 הוא נשלח לבית ספר לאמנות בטורינו, ולמד גם שיעורי ערב בבית ספר טכני. כישרונו אותר על ידי דאנטה ג'יאקוזה, המנהל הטכני של פיאט שגייס אותו לעבודה במחלקת תכנון כלי הרכב המיוחדים ב-1955, כשג'וג'ארו היה בן 17 בלבד.

ג'וג'ארו נהנה מהמשרה הקבועה אך לא אהב את המבנה ההיררכי המורכב של פיאט, שהביא לכך שלא היה יכול לזהות את עבודתו במכונית המוגמרת. לכן, כשקיבל הצעת עבודה מבונה המרכבים נוצ'יו ברטונה ב-1959, הוא עבר אליו ונהנה מחופש עיצובי רב יותר. בעודו עובד עבור ברטונה, בגיל 22, הוא גויס לשירות חובה צבאי, לאחר שתכנן בפחות מארבעה חודשים את מכוניות האלפא 2000 ספרינט והגורדון-קיבל. בהתערבות ברטונה הועבר ג'וג'ארו לשרת בבסיס בקרבת טורינו ובמקום להתגורר בבסיס שכר לו ברטונה חדר מלון סמוך, שם הוא תכנן את האלפא ג'וליה ספרינט GT. בתמורה להטבות אלו צייר ג'וג'ארו דיוקנים של כל מפקדיו.

כאשר הג'וליה GT הוצגה להנהלת אלפא-רומיאו בתום שלושה חודשי עבודה, היא התקבלה ישירות ליצור ללא כל שינוי, ייצור שנמשך 14 שנים.

בשנת 1966 עבר ג'וג'ארו לסדנת גיה. בגיה נדרש ג'וג'ארו, בניגוד למשרד ברטונה בעל האופי המשפחתי, לנהל צוות עיצוב גדול ויצר קשרים עם תעשיית הרכב היפנית. לאחר שהשתלט אלחנדרו דה-טומאסו על גיה, התגלעו חיכוכים בינו לבין ג'וג'ארו. זה האחרון המשיך לעבוד כיועץ חיצוני במשך שנה, בשל התחייבויות חוזיות לגיה, ואז ב-13 בפברואר 1968 הוא יסד משרד עיצוב שלו ששמו שונה עם השנים ל-"איטלדזיין ג'וג'ארו". 

שותפו למשרד היה אלדו מאנטובאני, מהנדס גופים שהכיר בברטונה ומבוגר ממנו ב-11 שנה.

ג'וג'ארו נחשב למעצבו של המיניוואן הראשון, הלנצ'יה מגא-גמא של 1978, שלא הגיע לייצור משמעותי אך נחשב לבעל השפעה על תעשיית הרכב.

==מכוניות ראויות לציון אותן עיצב==
* אלפא רומיאו 
** קנגורו (1964)
** אלפאסוד (1972)
** בררה (2002)
** אלפֶטה GTV (1974)
** ויסקונטי (2004)
* אאודי 80 (1976)
* דה טומאזו מנגוסטה (1966)
* דלוריאן DMC-12 (1981), שהתפרסמה בסרט בחזרה לעתיד
* דייהו
** מאטיז (1997)
** לגנצה (1997)
** מגנוס (2000,2003)
** קאלוס (משווקת גם כשברולט אביאו) (2002)
** לצ'טי (משווקת גם כשברולט אופטרה) (2004)
* יונדאי מוטור
** סונטה (1988)
* פרארי
** 250 GT ברטונה 
** GG50
* פיאט
** פנדה (1980)
** אונו (1983) 
** פונטו (1993) 
** 850 ספיידר 
** דינו (1967)
* איסוזו
** איסוזו 117 קופה
** איסוזו פיאצה
* פולקסווגן
** גולף (1974)
** פאסאט (1973) 
** פולו (1975) 
** שירוקו (1974)
* רנו
** 19 (1988)
** 21 (1986)
* לנצ'יה דלתא (1979)
* לנצ'יה פריזמה (1982)
* לקסוס GS (1993)
* לוטוס אספרי (1973)
* סאאב 9000 (1984)
* סיאט איביזה (1986)
* סובארו SVX (1991)

==קישורים חיצוניים==

* 

קטגוריה:מעצבי רכב
קטגוריה:מעצבים איטלקים
קטגוריה:איטלקים שנולדו ב-1938
הר צפחות

הר צפחות הוא הר מגמתי בדרומה של ארץ ישראל, לאורך חלקו הצפוני של מפרץ אילת והוא הקצה הדרומי של רכס הרי אילת.

גובהו של ההר הוא 278 מטרים. הוא גובל בדרומה של העיר אילת ויש ממנו תצפית על הערים אילת, עקבה, טאבה ואף אי האלמוגים בחופי טאבה. כמו כן, אפשר לראות ממנו ארבע מדינות – ישראל, ירדן, מצרים וערב הסעודית. על ההר מספר נקודות תצפית על ציפורים. למרגלותיו של ההר נמצא חוף שמורת האלמוגים של אילת. שביל ישראל עובר בהר. השביל עצמו מתחיל מבית ספר שדה אילת ולאחר כשעת הליכה קלה מגיע אל ראש ההר.

על אף המשתמע משמו, אין ההר מורכב מסלעי צפחה, אלא מגנייס. ההר בנוי מסלעים מותמרים ועורקי מחדר והוא מהקדומים ביותר בהרי אילת. הסלע המותמר הוא שינוי שעובר הסלע במצב מוצק עקב לחצים של טמפרטורות וסביבה כימית השונים מאלו שבהם נוצר לראשונה.

הגאולוג הבריטי לאונרד לויד ויליאמס חקר את מרכיבי הסלע של הר צפחות לטובת תעשיית הקרמיקה במהלך מלחמת העולם השנייה, ובמסגרת עבודתו נפרצו השבילים אל הפיסגה.

== גלריה ==
<gallery mode="packed">
קובץ:Egypt from Mt. Tzfachot, July 2013.jpg
קובץ:Jordan and Saudi Arabia from Mt. Tzfachot, July 2013.jpg
Israel Hiking Map הר צפחות.jpeg
קובץ:IHM הר צפחות 1.jpeg
קובץ:IHM הר צפחות.jpeg
קובץ:IHM הר צפחות 2.jpeg
קובץ:הר צפחות אפריל 2021.jpg|הר צפחות באפריל 2021
קובץ:hardon tzav hador.jpg|חרדון צב הדור שצולם בהר צפחות
</gallery>

==קישורים חיצוניים==

*[https://web.archive.org/web/20090312000302/http://www.masa.co.il/yotvata/article.php?cid=3511 מסלול טיול בהר צפחות], באתר מסע אחר
*תיאור מסלול הטיול ב[https://web.archive.org/web/20120610015406/http://www.nelech.co.il/Track/TrackInfo/98 הר צפחות]

==הערות שוליים==

קטגוריה:שביל ישראל
צפחות
קטגוריה:אילת: גאוגרפיה
צפחות
הר שלמה

הר שלמה, שגובהו 705 מטר, הוא אחד ההרים העתיקים ביותר ברכס הרי אילת. גילו נאמד במאות מיליוני שנים יותר מרוב ההרים הסובבים אותו. הוא מוקדם בכ-500 מיליון שנים מהר יהורם הצמוד אליו.

ההר קרוי על שמו של שלמה המלך שהקים את המכרות במקום. הר שלמה אמור היה להיות ההר הגבוה ביותר מבין ההרים שנקראו על שם אחד ממלכי יהודה, אך המלך חזקיהו זכה שעל שמו יקרא הר גבוה משל שלמה, זאת כיוון שבימיו של חזקיהו הוחזרה השליטה של ממלכת יהודה לאזור זה, לאחר מרידה ממושכת של האדומים.

ההר עשוי מסלעים מגמטיים ומותמרים ולכן צבעו שחור.

פסגתו של ההר מחוברת בשבילים מסומנים להר יהורם, לנחל שלמה ולכביש 12, וכן לנחל נטפים. השבילים המסומנים בהר שלמה מאופיינים בתלילות חדה במיוחד, עקב מבנהו הכללי של ההר.

בשביל המסומן המחבר את נחל שלמה ואת הר יהורם לפסגת ההר הותקנו בתחילת שנות ה-2000 מעקות מתכת המקלים על העלייה והירידה. בשביל המסומן המחבר את נחל נטפים לפסגת ההר הותקנו כבר קודם לכן עזרי מתכת שונים המקלים על העלייה והירידה ב-10 מקומות שונים, ובמהלך השנים שופרו אותם עזרים באופן המקל עוד את העלייה והירידה. גם אחרי כל אותם שיפורים, מדובר במסלול תלול ומסוכן למיטיבי לכת בלבד.

מסלולי הר שלמה מתאימים לנוסעים בתחבורה ציבורית, עקב קרבתו הרבה לעיר אילת וכן למסלול קו 392 הנוסע בהרי אילת.

== גלריה ==
<gallery mode="packed">
קובץ:PikiWiki Israel 65173 mount solomon near eilat.jpg
קובץ:View from Mount Solomon.JPG|הנוף מפסגת הר שלמה על מפרץ אילת, אילת ועקבה
קובץ:PikiWiki Israel 37513 Mt. Shlomo on winter day.jpg|מבט לערבה מפסגת הר שלמה ביום חורפי
קובץ:Israel Hiking Map הר שלמה 1.jpeg
קובץ:Har_shlomo.jpg|הר שלמה
קובץ:SHLOMO-MNT-12.JPG|תצפית מהר יואש לכיוון הר שלמה
קובץ:הר שלמה.jpg|הר שלמה. ניתן לראות את הקו המבדיל בין הגרניט, סלע היסוד, לבין הגיר, סלע המשקע המרכיבים את ההר.
</gallery>

==קישורים חיצוניים==

* 

שלמה
קטגוריה:שלמה
שלמה
הר חזקיהו

הר חזקיהו הוא הר ברכס הרי אילת וגובהו נאמד ב־838 מטר. במפות הישנות סומן ההר כנקודת גובה 833, אך מדידות חדשות הראו אחרת.

ההר נקרא על שמו של חזקיהו מלך ממלכת יהודה, אשר דיכא את מרד האדומים במקום והחזיר לממלכת יהודה את גבולה עד מפרץ אילת כפי שהיה בעבר, עוד מימי שלמה המלך.

==תצפית מהר חזקיהו==

מהר חזקיהו רואים בקעות גבוהות מגובה 400 מ' (שזפון), בקעת הירח, מהבקעות להרי אילת. קיימת תלילות גבוהה מאוד (הר שחורת וכו'), הערבה – מרזב שטוח תוצאה של בקע הסורי אפריקני
הנוף שטוח כי בעבר התנקז לים התיכון. הנחלים היו מתונים וגדולים. מערבה נחל פארן, ואדי אל-עריש. קיימים אגנים שנסתמים בגלל התמתנות שלהם ובחוסר ניקוז החוצה.

==הגבול עם מצרים==
הגבול נקבע בתקופה העות'מאנית ב-1906 בין הבריטים ששלטו במצרים לבין הטורקים, ששלטו בארץ ישראל. הבריטים מתחזקים והטורקים נחלשים ומתקבלת החלטה באימפריה הבריטית היכן יעבור הגבול. למעשה מי שקבע שהגבול יעבור פה סופית היה קצין טורקי שקבע שהגבול יעבור מטאבה לאל עריש. כמו כן ניתן לציין שמקורות המים באזור היו באימפריה הבריטית.
פלס מתכת – סימון לגבול ישן שהיה בעבר מעמוד עץ שנלקח לבעירה על ידי הבדווים. מאוחר יותר הוחלף לפלס מתכת ובשלב מאוחר יותר סומן הגבול באבני מייל יצוקים בבטון. לאחר הסכם השלום עם מצרים ב-1981 חזרו לגבול הישן מ-1906, רק הוסיפו לו עמודי גבול חדשים.

==לקריאה נוספת==
* ספי בן-יוסף, מדריך ישראל החדש, כרך 15 בעריכת מנחם מרכוס. הוצאת ידיעות אחרונות, משרד הביטחון וכתר. עמודים 186, 258-260.
* כל מקום ואתר, משרד הביטחון – ההוצאה לאור והוצאת כרטא, 1978. עמוד 123.
* זאב וילנאי, אריאל - אנציקלופדיה לידיעת ארץ ישראל, הוצאת עם עובד 1986. עמודים 1313, 6690.
* חיים גורי, בטרם עלות השחר, 1950

== קישורים חיצוניים ==
*[https://nelech.co.il/2022/12/21/תצפית-הר-חזקיהו/ תצפית הר חזקיהו] באתר נלך

חזקיהו
חזקיהו
פרפין

פרפין (באנגלית: Paraffin) הוא תרכובת אורגנית המזוקקת מנפט.

פרפין הוא שם כולל לכל האלקאנים בעלי שרשרת בת 20 פחמנים ומעלה. לחומרים אלה משקל מולקולרי גבוה. קבוצת חומרים אלה נתגלו על ידי קארל רייכנבאך. מקור השם פרפין הוא מהמילה "לא מגיב"; הפרפינים מגיבים אך ורק עם חמצן בתגובת בעירה, מה שהופך אותם לחומרים יציבים וכמעט לא-מגיבים.
נקודת ההתכה של פרפין היא 47–65 מעלות צלזיוס, ונקודת הרתיחה היא 360–400 מעלות צלזיוס.

==שימושים==
* הכנת נרות.
* ציפוי לבגדים.
* ציפוי להרבה גבינות קשות.
* הכנת דוגמאות להיסטולוגיה. מחדירים את הפרפין הנוזלי לתוך הרקמה. לבסוף יוצקים את הרקמה בתוך קוביות המכילות פרפין נוזלי לשם קבלת בלוקים היסטולוגיים.
* מעטפת לנקניקיות.
* החדרת לחות לעור וריכוכו בריפוי בעיסוק ופיזיותרפיה.
* דלק לאומנות הקרקס המשלבת אש (Fire spinning)

==קישורים חיצוניים==

* 

קטגוריה:אלקאנים
קטגוריה:דלק מאובנים
קטגוריה:מוצרי נפט
שלטון בנג'מין

שלטון בנג'מין (באנגלית: Shelton Benjamin;נולד ב-9 ביולי 1975) הוא מתאבק אמריקאי, המופיע בארגון ההיאבקות WWE, בתוכנית הדגל Raw.

==תחילת הקריירה==
בנג'מין נולד בקרוליינה הדרומית. החל להתאמן עוד בילדותו ולאחר שנים רבות קיבל הצעה להצטרף לליגה שולית בחסות ה-WWE ודמותו שולבה מיד בעלילות הראשיות של הליגה הקטנה. הצלחת דמותו של בנג'מין בליגה הקטנה משכה את תשומת לבם של מנהלי ארגון הגג ובנג'מין קיבל תפקיד ב-WWE.

==WWE==
===SmackDown===
בנג'מין ערך את הופעת הבכורה של דמותו בתוכנית SmackDown ב-26 בדצמבר 2002. הוא צוות לדמות הוותיקה קורט אנגל ולדמות החדשה צ'ארלי האס והשלושה נקראו "צוות אנגל". דמותו של שלטון השתלבה היטב בעלילות הרגילות בליגת ה-WWE, שכללו ריבים ועימותים רבים בין המתאבקים השונים כהרגלן. דמותו הייתה הפופולרית ביותר וזכתה פעמים רבות בתארים השונים שהעלילה הציעה.

בעקבות הצלחת החדרת הדמויות החדשות הן "פוטרו" מהצוות המשולש כדי לבססם בנפרד כזוג מתאבקים חדש בשם "הזוג הכי טוב בעולם".

==המעבר ל-ECW, RAW ו-SmackDown==

בתחילת 2004 בנג'מין עבר לתוכנית המקבילה RAW. דמותו של בנג'מין הפכה להיות עצמאית וללא שותפים. דמותו הוגדרה כ"טובה" ובקרבות המבוימים ניצחונותיו היו תמיד "נקיים" ולפי החוקים. הפופולריות שלו המשיכה להשתלם ובנג'מין שולב במספר עלילות, אך נאלץ לקחת חופשה לאחר ששבר את ידו שלא לפי העלילה ובאופן בלתי מתוכנן.

בנג'מין חזר להופיע ב-13 בספטמבר באותה שנה והמשיך ליהנות מהפופולריות הגואה של דמותו, אשר הוצבה למול דמויות פופולריות רבות ובאירועים עתירי רייטינג, אך זאת דעכה לבסוף והתבטאה בהפסדים רבים במסגרת עלילותיו.

דמותו של בנג'מין חזרה לרמת הפופולריות הרבה שלה רק לאחר שהפכה לדמות "רעה". במסגרת שינוי תדמית זה הוצגה דמותה של אימו של בנג'מין (אשר שוחקה על ידי המתאבקת תיאה וידל) אשר עזרה לו לנצח בקרבות. הגימיק הלא שגרתי הביא את אהדת הקהל חזרה למתאבק הצעיר ועלילתו הלכה ונסתבכה עם פיתולים רבים, בכללם ריבים ממושכים עם דמותו של ריק פלייר. גימיק האם המגוננת נאלץ להזנח לבסוף לאחר שוידל לקתה בלבה, אך דמותו המשיכה בקו העלילה ה"רע" והפכה לבעלת אישיות גאוותנית. בשנת 2008 עבר שלטון לתוכנית ECW. לאחר מכן עבר בחזרה לתוכנית סמאקדאון. לאחר המעבר לסמאקדאון, בנג'מין שוחרר מה-WWE ב-22 באפריל 2010 ועבר לארגון ה-ROH ביחד עם שותפו בעבר, צ'ארלי האס.

==השמועות על חזרה ל-WWE==
ב-9 באוגוסט באחד הפרקים של סמאקדאון הוכרז על כך שבקרוב שלטון בנג'מין יחזור לסמאקדאון, אך מאוחר יותר ב-19 באוגוסט בנג'מין פרסם בחשבון הטוויטר שלו שכרגע לא יחזור ל־WWE מכיוון שהוא צריך לעבור ניתוח בכתף.

==הישגים==
* שלוש פעמים האלוף בין יבשתי
* פעמיים אלוף הזוגות
* אלוף ארצות הברית
* אליפות 24/7 של ה-WWE (3 פעמים)

==קישורים חיצוניים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1975
נוהל חבצלת

"תיקי חבצלת" במשרדי קול ישראל
נוהל "חבצלת" מפרט את כללי הטקס להלוויה ממלכתית בישראל. בגרסתו הנוכחית גובש הנוהל בהחלטת ממשלה המבוססת על החלטה קודמת של ועדת השרים לענייני סמלים וטקסים. 

== הנוהל ==
האישים שבעת לווייתם מופעל נוהל "חבצלת" הם:
* נשיא המדינה ונשיא המדינה לשעבר
* ראש הממשלה וראש הממשלה לשעבר
* ראש הממשלה החלופי וראש הממשלה החלופי לשעבר
* יושב ראש הכנסת ויושב ראש הכנסת לשעבר
* שר מכהן
* נשיא בית המשפט העליון
*אדם אחר שממשלת ישראל או ועדת השרים לענייני סמלים וטקסים החליטה להפעיל את הנוהל בהלווייתו.

האחריות על ביצוע נוהל "חבצלת" מוטלת על מרכז ההסברה. ביצוע הקבורה מוטל על צה"ל, אך בעת מלחמה או במצב כוננות למלחמה מועברת משימה זו למשטרת ישראל.

== בהשאלה ==
לוחית הרישוי והשמשה הקדמית של רכב שנפגע בפיגוע ירי, כדי למנוע פרסום פרטים מזהים בטרם תימסר הודעה רשמית למשפחות הנפגעים]]
בהשאלה לתחום העיתונאות, "חבצלת" הוא כינוי לאוסף מאמרים וכתבות השמורים במערכות החדשות, לפרסום נקרולוג במקרה של אישיות ממלכתית. "תיקי חבצלת" מוכנים מראש גם עבור אישים מתחומי התרבות והבידור, ונעשה בהם שימוש בלוח המשדרים עם פטירתם.

על בסיס נוהל "חבצלת" ניתן השם "חבצלת פיגועים" לנוהל הבאתו לקבורה של אזרח שנהרג בפיגוע או בפעולה מלחמתית.<ref></ref>

==קישורים חיצוניים==
* 
* - אודות נוהל חבצלת באמצעי התקשורת
* [http://dcx.walla.co.il/walla_news_files/35f4a8d465e6e1edc05f3d8ab658c551.pdf תיק "חבצלת" - טיוטה להערות], 3 באפריל 1972

==הערות שוליים==

קטגוריה:הלוויות בישראל
א.ס. רמת השרון (כדורסל)

סמל הקבוצה בעבר

אֲגֻדַּת סְפּוֹרְט רָמַת הַשָּׁרוֹן היא קבוצת כדורסל ישראלית מהעיר רמת השרון, המתמודדת בליגה הלאומית. הקבוצה השתתפה בעבר בליגת העל.
רמת השרון במשחק נגד הפועל חיפה במסגרת הליגה הלאומית 2016

==א.ס. רמת השרון==
קבוצת כדורסל הגברים היא מחלקה בתוך אגודת הספורט רמת השרון הכוללת בין היתר את קבוצות רמת השרון כדוריד, קבוצת כדורסל נשים, קבוצת פוטבול רמת השרון, בייסבול רמת השרון ואת מ.כ רמת השרון כדורגל נשים. כל הקבוצות מלבד כדורסל הגברים משחקות בליגה הבכירה בתחומן.

==היסטוריה==
הקבוצה השתתפה לראשונה בליגת העל בעונת , ובסך הכל במשך שבע עונות בשתי קדנציות: 1989–1992 ו-2002–2006. הקבוצה המאוחדת של רמת השרון/חיפה בעונת סיימה במקום השמיני והעפילה לשלב הפלייאוף מול קבוצת מכבי תל אביב.

בעונת ירדה הקבוצה לליגה לאומית, התפרקה ונרשמה מחדש בליגה ב'. בעונת העפילה מליגה א' לליגה הארצית. בעונת זכתה הקבוצה בגביע האיגוד לאחר ניצחון 204–165 בסיכום מפגש כפול בגמר מול בית"ר כפר יונה. בסיום אותה עונה העפילה רמת השרון לליגה הלאומית בכדורסל.

בסיום עונת עונת 2016/2017 לאחר 4 עונות רצופות בליגה הלאומית ירדה רמת השרון לליגה הארצית לאחר שסיימה את העונה במקום ה-13.

בעונת 2017/2018 סיימה הקבוצה במקום הראשון במחוז הצפוני של הליגה הארצית עם מאזן של 20 ניצחונות ו-2 הפסדים, בחצי גמר הפלייאוף ניצחה רמת השרון את הפועל מעלות 81 - 76 במשחק הראשון ו-105 - 85 במשחק השני, לאחר מכן העפילה הקבוצה לגמר הפלייאוף המחוזי בו למרות יתרון הביתיות הפסידה לאליצור עירוני נתניה 73 - 78 במשחק הבית הראשון ו-77 - 87 במשחק הבית השני, לעומת ניצחון בודד במשחק החוץ בתוצאה 88 - 79 בעקבות ההפסד הכפול נשארה הקבוצה בליגה הארצית.

את עונת 2018/19 סיימה הקבוצה במקום הרביעי והעפילה לפלייאוף העליון במשחק הראשון הפסידה למוליכה הפועל עכו 87-85, במשחק השני ניצחה 73–83 ומשחק השלישי ללא יתרון הביתיות ניצחה רמת השרון את עכו 72–75 בעכו והעפילה לגמר הפלייאוף שנה שנייה ברציפות לאחר 1–2 בסיום צמד המשחקים, בגמר הפלייאוף פגשה את הפועל מגדל העמק/יזרעאל כאשר גם בסדרת הגמר הייתה הקבוצה ללא יתרון הביתיות, במשחק הראשון הפסידה רמת השרון 65–69 אך במשחק השני שנערך ברמת השרון ניצחה הקבוצה 77–81 ניצחה ובמשחק השלישי גברה על מגדל העמק לאחר ההארכה בתוצאה 81–86 וזאת לאחר שלא הובילה בשום שלב של המשחק עד שהשוותה משלשה של ים יהונתן, שבע שניות לסיום המשחק. לאחר הניצחון העפילה הקבוצה לליגה הלאומית לאחר כשנתיים בליגה הארצית.

את עונת 2021/22 סיימה הקבוצה במקום ה-5 לאחר שהוליכה את טבלת הליגה לאורך 9 המחזורים הראשונים ללא הפסד. בשלב רבע גמר הפלייאוף הודחה הקבוצה לאחר שהפסידה 1–3 לאליצור קריית אתא, לאחר שבמשחק הראשון שהתקיים בקריית אתא ניצחה רמת השרון, אך לאחר מכן הפסידה את שלושת המשחקים הבאים, כאשר במשחק האחרון הובסה 112–62 ברמת השרון.

מחלקת הנוער של האגודה מונה למעלה מ-600 שחקנים.

מלך הסלים של הקבוצה בכל הזמנים בליגה הראשונה הוא זופר אבדיה.

==תארים והישגים==
*גביע האיגוד:
**זכייה (1): 2013
*אליפות הליגה הארצית: (1) 2019

==שחקנים בולטים בעבר==
*אפיק ניסים
*יהונתן שולדבראנד
*גילי מוסינזון
*מרכוס האטן
*תמיר בלאט
*זופר אבדיה
*גיא קנטור

==קישורים חיצוניים==

==הערות שוליים==

רמת השרון
קטגוריה:רמת השרון: מועדוני ספורט
דניס גאבור

דֶנִיס גַאבוֹר בשמו המקורי גינסברג (בהונגרית: Gábor Dénes; באנגלית: Dennis Gabor; 5 ביוני 1900 – 9 בפברואר 1979) היה פיזיקאי בריטי ממוצא הונגרי יהודי מומר, ממציא ההולוגרפיה, המצאה שעליה זכה בפרס נובל לפיזיקה בשנת 1971.

על שמו נקרא Gabor filter/patch, המשמש כגירוי ראייתי בניסויים פסיכופיזיולוגייים בתחומים של מדעי הראייה ואופטומטריה, מדעי המח וכהנה.

Gabor patch
== חייו ==
נולד בבודפשט שבהונגריה למשפחה יהודית. אביו, ברטלן גאבור (במקור גינצבורג; Günszberg), ניהל חברת כרייה. בגיל 15 החל להתעניין בפיזיקה, למד אותה בכוחות עצמו והקים מעבדה בביתו יחד עם אחיו. במלחמת העולם הראשונה שירת בחיל התותחנים ההונגרי בצפון איטליה. ב-1918 המירו הוא ומשפחתו את דתם לנצרות,והוא החל ללמוד הנדסה באוניברסיטה הטכנית בבודפשט והמשיך באוניברסיטה הטכנית שרלוטנבורג בברלין (כיום: האוניברסיטה הטכנית של ברלין). הדוקטורט שלו, בהנדסת חשמל, שהושלם ב-1927, עסק בניתוח אותות חשמליים ארעיים (transients) בעזרת אוסצילוסקופ. הוא פיתח את התמרת גאבור לשם כך.

עם סיום לימודיו החל לעבוד בגרמניה. לאחר עליית המפלגה הנאצית לשלטון ב-1933, עזב את גרמניה, ולאחר שהות קצרה בהונגריה עבר לבריטניה. שם הוצעה לו עבודה במחלקת המחקר של חברת תומסון-יוסטון בעיר רוגבי (Rugby), ושם נישא למרג'ורי באטלר ב-1936. במהלך עבודתו עבור תומסון-יוסטון המציא בשנת 1947 את ההולוגרפיה, תוך כדי ניסיונות לשיפור מיקרוסקופ אלקטרונים. שנה לאחר מכן עבר לאימפריאל קולג' בלונדון וב-1958 מונה לפרופסור לפיזיקה, תפקיד בו כיהן עד לפרישתו ב-1967.

לאחר פרישתו בילה את רוב זמנו באיטליה, אך המשיך להשתתף במחקרים באימפריאל קולג' וכן במעבדות CBS בסטמפורד, קונטיקט.

==ספריו==
* Inventing the Future, 1967.
* Innovations, 1970.
* The Mature Society, 1972.

==מחוות ופרסים==
* החברה הבינלאומית להנדסת אופטיקה (The International Society for Optical Engineering, SPIE) מעניקה את הפרס השנתי על שם דניס גאבור, כהוקרה להישגים יוצאי דופן בתחום הנדסת אופטיקה, ובמיוחד אלו הקשורים לפיתוח ההולוגרפיה.
* מוסד NOVOFER של האקדמיה ההונגרית למדעים מעניקה את הפרס השנתי על שמו של גאבור למדענים צעירים העוסקים בתחומי מחקר בפיזיקה ובטכנולוגיה יישומית.
* זוכה מדליית רמפורד לשנת 1968

== קישורים חיצוניים ==

* 
* [http://www.nobel-winners.com/Physics/dennis_gabor.html ביוגרפיה] באתר זוכי פרס נובל
* [https://nobel.anumuseum.org.il/persona/דניס-גאבור/ דניס גאבור], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 

==הערות שוליים==

קטגוריה:זוכי פרס נובל לפיזיקה
קטגוריה:זוכי פרס נובל יהודים הונגרים
קטגוריה:זוכי פרס נובל יהודים בריטים
קטגוריה:בריטים ממוצא יהודי-הונגרי
קטגוריה:יהודים מומרים הונגרים
קטגוריה:מתנצרים
קטגוריה:מדענים יהודים הונגרים
קטגוריה:פיזיקאים יהודים בריטים
קטגוריה:פיזיקאים יהודים הונגרים
קטגוריה:עמיתים יהודים בחברה המלכותית
קטגוריה:מפקדים במסדר האימפריה הבריטית
קטגוריה:סגל אוניברסיטת לונדון
קטגוריה:זוכי מדליית הכבוד של ה-IEEE
קטגוריה:זוכי מדליית רמפורד
קטגוריה:סגל אימפריאל קולג'
קטגוריה:בריטים שנולדו ב-1900
קטגוריה:בריטים שנפטרו ב-1979
קטגוריה:מונצחים בשלט כחול של ארגון המורשת האנגלית
אמיל קונסטנטינסקו

אמיל קונסטנטינסקו (ברומנית: Emil Constantinescu; נולד ב-19 בנובמבר 1939) היה נשיא רומניה בין השנים 1996–2000.

== ביוגרפיה ==
קונסטנטינסקו נולד בשנת 1939 בעיר טיגינה, (הנמצאת ברפובליקה מולדובה, בפועל - ברפובליקת טרנסניסטריה)
הוא סיים את לימודי המשפטים באוניברסיטת בוקרשט ולאחר מכן התחיל קריירה של גאולוג.

לאחר המהפכה של שנת 1989 היה קונסטנטינסקו חבר, מייסד וסגן נשיא של "הברית האזרחית", האגודה האזרחית הרומנית הגדולה ביותר. הוא היה מנהיג "הפורום הרומני נגד רודנות", הגוף הראשון של האופוזיציה הדמוקרטית ברומניה. לאחר שהפורום הפך לברית פוליטית ואלקטורלית בשם "ההסכמה הדמוקרטית הרומנית" הגיע קונסטנטינסקו לנשיאות רומניה.

בשנת 1992 נבחר לתפקיד רקטור של אוניברסיטת בוקרשט והיה למועמד מפלגתו לנשיאות רומניה. הוא הפסיד בבחירות ליון איליאסקו בסיבוב השני. בשנת 1996 מפלגתו נצחה בבחירות לשני בתי המחוקקים והוא נבחר לנשיא רומניה.

בתחום הבינלאומי פעל לשילובה של רומניה במסגרות האיחוד האירופי ונאט"ו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים רומנים
קטגוריה:סגל אוניברסיטת בוקרשט
קטגוריה:נשיאי רומניה
קטגוריה:אבירי מסדר הפיל
קטגוריה:רקטורי אוניברסיטת בוקרשט
קטגוריה:רומנים מבסרביה
קטגוריה:רומנים שנולדו ב-1939
התפלגות היפרגאומטרית

התפלגות היפרגאומטרית היא התפלגות של המשתנה המקרי הבדיד הסופר את ההוצאות המוצלחות (ללא החזרה וללא חשיבות סדר) שיצאו בקבוצה חלקית, כאשר ידוע מספר ההצלחות האפשריות בסדרת הניסויים כולה. הסימון <math>\ X\sim HG (N,D,n)</math> מתאר שהמשתנה המקרי <math>\ X</math>מתפלג היפרגאומטרית עם הפרמטרים <math>D</math>,<math>N</math> ו-<math>n</math>, אם הוא סופר את מספר ההצלחות ב-<math>n</math> הניסויים הראשונים (ללא החזרה) מתוך <math>N</math>, כשידוע שבסדרת הניסויים כולה היו <math>D</math> הצלחות פוטנציאליות. 

כך לדוגמה, התפלגות זו מתארת את מספר הכדורים הלבנים שמתקבלים כאשר מוציאים <math>n</math> כדורים מכד שיש בו <math>N</math> כדורים, ומתוכם יש <math>D</math> כדורים לבנים.

ההסתברות לכך ש- <math>\ X=k</math> היא <math>P\left(X=k\right) = \frac </math>.

== שם ההתפלגות ==
היחס <math>\frac{P\left(X=k+1\right)}{P\left(X=k\right)} = \frac{(D-k)(n-k)}{(k+1)(N-D-n+k+1)} </math> מבטא סדרה היפרגאומטרית, ומכאן שמה של ההתפלגות.

== דוגמאות ויישומים ==
אחת הדוגמאות הנפוצות לשימוש בהתפלגות היפרגאומטרית היא הוצאת כדורים מכד ללא החזרה.

בדוגמה ישנו כד עם D כדורים בצבע א' ו-S כדורים בצבע ב' ומוציאים n כדורים מהכד ללא החזרה, כדי לחשב את המשתנה המקרי של מס' הכדורים מצבע א' שייצאו מהכד יש להציב את הנתונים בנוסחה כאשר <math>N=D+S</math>, ושאר הנתונים בהתאמה.

== התפלגויות קשורות ==
{| class="wikitable"
|-
! !! עם החזרה !! בלי החזרה
|-
| מספר הצלחות מתוך מספר הוצאות || התפלגות בינומית || התפלגות היפרגאומטרית
|-
| מספר הוצאות עד מספר הצלחות || התפלגות בינומית שלילית || התפלגות היפרגאומטרית שלילית
|}

==קישורים חיצוניים==

* 
* 

היפרגאומטרית
מנסרה (אופטיקה)

170px
המחשה של שבירת אור בידי מנסרה
מנסרה (גם: פְּרִיזְמָה) באופטיקה היא רכיב אופטי המשמש לשבירת והחזרת קרני אור ולעיתים גם לפירוק האור לספקטרום אורכי הגל השונים שלו. עקרון הפעולה של המנסרה מבוסס על החזרות ושבירות שנובעות מכך שמקדם השבירה שלה גדול יותר מזה של האוויר. מנסרות רבות עשויות מחומרים בהן יש תופעת נפיצה: מקדם השבירה תלוי באורך הגל (לחלופין: בתדירות) של האור הפוגע, וכתוצאה מכך אורכי גל שונים נשברים בצורה שונה.

למנסרה האופטית כמה יתרונות על מראות:
1.למראה יש בלאי גדול יותר של פני השטח.
2.את המנסרה קל לייצר בצורה שתקל על הנחתה במערכת האופטית בצורה יציבה.
3.למנסרה לרוב איבוד אור קטן יותר בכל החזרה.

== מאפיינים של מנסרות ==
* מקדם השבירה n
* יחס נפיצה: כיצד משתנה מקדם השבירה כתלות באורך הגל.
* המבנה הגאומטרי
* זווית ההסטה: הזווית בין קרן האור הפוגעת במנסרה לבין קרן האור היוצאת ממנה אחרי שעברה שבירות והחזרות. זווית זו תלויה באיזה חלק של המנסרה פוגע האור.

== סוגי מנסרות נפוצים ==
250px
זוג פריזמות פורו
=== מנסרה ישרת זווית ===
מנסרה בעלת זוויות 45, 45, 90 מעלות כך שהאור נכנס דרך אחת השוקיים, עובר שיקוף דרך הבסיס ויוצא בהסטה של 90 מעלות.

=== מנסרת פורו ===

מנסרה זו דומה למנסרת זווית ישרה אך בה האור נכנס דרך הבסיס, מוחזר דרך שתי השוקיים ויוצא חזרה דרך הבסיס. הפריזמה יוצרת היפוך עם הסטה של 180 מעלות.

מקובל להשתמש גם בזוג מנסרות פורו מאונכות אחת לשנייה. הפריזמות יוצרות היפוך של האור ללא הסטה.

=== מנסרת דוב ===

מנסרה בצורת טרפז שהאור נכנס אליה דרך אחת השוקיים מוחזר דרך הבסיס ונשבר חזרה החוצה דרך השוק השנייה. הפריזמה יוצרת שיקוף ללא סטייה של הקרן.

=== מנסרת גג ===
פריזמה הדומה בצורתה לפריזמת ישרת זווית אבל בסיסה מורכב משתי פאות מאונכות.

=== מנסרת פינת קובייה ===
מנסרה בצורת פינת קובייה. האור נכנס דרך הבסיס, מוחזר דרך שלוש הפיאות הנוספות ויוצא חזרה דרך הבסיס. הפריזמה יוצרת היפוך והסטה של 180 מעלות. המיוחד בפריזמה זו הוא שהיא מחזירה כל קרן בכיוון ממנו הגיעה. ראו גם מחזיר פינתי.

=== מנסרת יתד ===
מנסרה בעלת זווית ראש קטנה בעלת זווית הסטה של <math>\ (n-1)q</math> כאשר q היא זווית הראש ו-n מקדם השבירה של המנסרה ביחס לאוויר.

== המנסרה באמנות ==

המנסרה הופיעה על האלבום המצליח "The Dark Side of the Moon" של פינק פלויד,

ובשם אלבומה של הזמרת קייטי פרי, "Prism".

==ראו גם==
*דיסק ניוטון

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רכיבים אופטיים
ירחמיאל ויס

הרב ירחמיאל ויס נואם באזכרה ב[[ישיבת מרכז הרב לזכר הנרצחים בפיגוע בישיבת מרכז הרב]]
הרב ירחמיאל ויס (נולד בכ"ב באייר ה'תש"ה, 5 במאי 1945) כיהן כראש ישיבת ירושלים לצעירים. כיום מלמד בישיבה קטנה מורשה, ומעביר שיעורים לתלמידים מישיבת מרכז הרב ובוגרי הישיבה לצעירים.

== ביוגרפיה ==
נולד בנתניה לצבי ויס ושם גדל. בצעירותו למד בבית הספר "תחכמוני" ואחר כך בישיבת כפר הרואה עד כיתה י"א. משנת תשכ"ב למד בישיבת מרכז הרב, אצל הרב צבי יהודה הכהן קוק והרב דוד כהן (הרב הנזיר). את בחינות הבגרות השלים בעקבות שיחה בין אמו והרצי"ה. למד קבלה מפי הרב שלמה בנימין הלוי אשלג. שירת במלחמת ששת הימים בצה"ל (במסגרת הסדר מרכז) בחטיבת ירושלים והיה ממשחררי העיר העתיקה של ירושלים, לחם גם במלחמת יום הכיפורים ובמלחמת שלום הגליל. הוסמך לרבנות על ידי הרב אברהם אלקנה כהנא שפירא.

הרב ויס החל ללמד כר"מ בישיבת ירושלים לצעירים. בשנת ה'תש"ם, לאחר שראש הישיבה, הרב יעקב פילבר, עבר לקיבוץ חפץ חיים, נתמנה לתפקיד זה. בסוף כהונתו, בשנת תשע"ז, מונה במקומו הרב יאיר גזבר.

הרב ויס התפרסם בציבור בעקבות הפיגוע בישיבת מרכז הרב, שבו נרצחו חמישה מתלמידי ישיבתו ובוגר הישיבה. איש התקשורת קובי אריאלי כתב לאחר הלוויה והראיונות התקשורתיים שנתן הרב ויס:

הרב ויס משמש כחזן בימים נוראים בישיבתו. בשנת תשס"ט (2008) יצא דיסק ובו ניגוני תפילות ופיוטים לימים נוראים בליווי מקהלה מתלמידיו ובשנת 2014 יצא דיסק שני עם שירים נוספים.

באוגוסט 2009 זכה הרב ויס בפרס "המחנך למופת" ע"ש הרב שלום משאש מטעם מכללת ליפשיץ ועיריית ירושלים.

באפריל 2024 במהלך חג הפסח עבר הרב ויס ניסיון לינץ' כאשר נכנס בטעות לשטח הכפר קלנדיה.

== משפחתו ==

נשוי לאהובה (לבית קסטנר), אב לחמישה ומתגורר בשכונת גבעת שאול בירושלים. אחד מחתניו הוא הרב אברהם יעקב שרייבר (בנו של גדליה שרייבר) – ראש כולל ורב היישוב שבי דרום ולשעבר ראש ישיבת בית אברהם. חתן נוסף הוא הרב יאיר שרעבי (בנו של הרב סעדיה שרעבי), ר"מ בישיבת ירושלים לצעירים. חתן נוסף הנשוי לבתו חמוטל הוא הרב רוני (אהרן) גלס המלמד בישיבה הגבוהה של מוסדות בני דוד בעלי.

הרב ויס בטקס [[הכנסת ספר תורה, תשע"ה]]

== דיסקוגרפיה==
* וכל מאמינים: ניגוני ימים נוראים מבית ישיבת ירושלים לצעירים שע"י ישיבת "מרכז הרב" / שרים: הרב ירחמיאל ויס ותלמידי הישיבה; הפקה וניהול מוזיקלי: הרב אלישיב ברלין. גל פז, [תשס"ט 2008].
* המלך הקדוש: ניגונים נוספים לימים נוראים מבית ישיבת ירושלים לצעירים / בביצועו של הרב ירחמיאל ויס ומקהלת תלמידי הישיבה; ניהול מוזיקלי: הרב אלישיב ברלין; ניצוח: אופיר סובול. ירושלים, [תשע"ד 2014].

== קישורים חיצוניים ==

* 
* [http://www.mako.co.il/vod/index/investigating_reporting/a61cf7721e35a110VgnVCM2000002a0c10acRCRD/VOD/itemId=96ea30df4903a110VgnVCM100000290c10acRCRD ריאיון עם הרב ויס] לאחר הפיגוע בישיבת מרכז הרב, מתוכניתה של אילנה דיין
* 
* 
* 
* 
* [https://www.inn.co.il/tags/הרב_ירחמיאל_וייס/ כל הכתבות על הרב ירחמיאל וייס], באתר ערוץ 7

== הערות שוליים ==

קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:בוגרי ישיבת כפר הרא"ה
קטגוריה:ראשי ישיבות תיכוניות
קטגוריה:אנשי חינוך ישראלים
קטגוריה:רבני ישיבת ירושלים לצעירים
קטגוריה:תלמידי הרב אברהם אלקנה שפירא
קטגוריה:גבעת שאול: רבנים
קטגוריה:ישראלים שנולדו ב-1945
קטגוריה:רבני ישיבת מורשה
9 שעות ושיר

9 שעות ושיר הייתה תוכנית טלוויזיה מוזיקלית ששודרה בערוץ 24 בשנת 2004. התוכנית שודרה ארבעה חודשים אחרי שערוץ 24 החל בשידוריו, כחלק מהמחויבות של הערוץ לתמוך במוזיקה ישראלית.

בתוכנית השתתפו אמנים שנדרשו להלחין ולהקליט שיר חדש, לפי מילים כתובות מראש, בתוך תשע שעות. בסיום כל פרק הוקרן קליפ לשיר החדש. התוכנית מפגשיר, שעלתה בערוץ 24 בשנת 2005, הייתה המשך לסדרה זו. התוכנית קוריינה על ידי במאי התוכנית, יואב רודה וזהר וגנר, והשתתפו בה יוצרים כאלון אולארצ'יק, מוקי, פילוני ושב"ק מיוזיק, חמי רודנר, ירמי קפלן, נימרוד לב ולהקת RBS, צביקה פיק, חיים צינוביץ', יוסי בנאי, אפרים שמיר ואחרים.

השיר האחרון לפני מותו שהקליט יוסי בנאי עם מיכה שטרית היה השיר "תרנגול כפרות". שירים נוספים שהתפרסמו בעקבות התוכנית: "כל כך טוב להיות לבד" של ירמי קפלן, "אש בנשמה" של פילוני ושב"ק מיוזיק, "שוב לא יהיה לי רגע" של חמי רודנר ו"בואי נתחבק" של אלון אולארצ'יק.

== קישורים חיצוניים ==
* [https://web.archive.org/web/20060107220853/http://www.hemi-rudner.com/songs.asp שירים להורדה באתר של חמי רודנר], ביניהם השיר שהוקלט בתוכנית.
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 24: תוכניות וסדרות
פסוק

פסוק הוא משפט בתנ"ך או בכתבי קודש הנוצריים (הביבליה: הברית הישנה והחדשה).

החלוקה לפסוקים אינה מופיעה בספרי התורה, לעומת החלוקה לפרשיות, שהיא החלוקה היחידה המופיעה בהם.

הפסוק הראשון בתורה, ואולי הידוע מכולם, הוא . הפסוק האחרון המופיע בספרי התנ"ך היהודי הוא .

על פי הנוסח המצוי בידינו, בתנ"ך ישנם בקירוב: 23,204 פסוקים, מתוכם בחמישה חומשי תורה: 5,845 פסוקים. בספרות היהודית התפרסמו במשך הדורות סטטיסטיקות שונות של התנ"ך, רובן לא תואמות לנתונים שלפנינו.

בעבר היו מספר נוסחאות לחלוקה לפסוקים. למשל, בתלמוד הבבלי מספר רב אחא בר אדא שבארץ ישראל מחלקים לשלושה חלקים את הפסוק "ויאמר ה' אל משה הנה אנכי בא אליך בעב הענן'".

בתלמוד יש דיון בנוגע למספר הפסוקים בספר תהילים, ולגבי אמצעם. על פי התלמוד, פסוק האמצע הוא שנמצא במרחק של שני פסוקים מאמצע הספר על פי חשבוננו. עם זאת, על פי הסוגיא ישנם 5,896 פסוקים בספר, יותר מפי שניים מאשר בחשבון שלנו. ייתכן שהגמרא החשיבה כל צלע בפסוק כפסוק בפני עצמו. על כל פנים, הגמרא שם כותבת שאנחנו לא בקיאים בחלוקת הפסוקים כפי שהיו בקיאים פעם, ולפיכך מנייננו שונה ממניינם.

חשיבות הפסוקים בהלכה מתבטאת בכך שאין עולה לתורה קורא פחות משלושה פסוקים, וכל פסוק שאין עליו מסורת לא יוצרים עליו מסורת חדשה של פיסוק. חלוקת הפיסוק בתוך הפסוק נעשית על ידי טעמי המקרא: חילוק הפסוק לשניים נקרא "אתנחתא", והטעם המורה על סוף הפסוק נקרא "סלוק" או "סוף פסוק" (שם שהפך לביטוי שמשמעותו סיום עניין).

מספור הפסוקים נהוג לרוב כספירה משנית לחלוקה לפרקים, (למשל, ), אולם הוא משמש גם כמספור משני לחלוקה לסדרים ולפרשיות. המספור נועד לאפשר מציאה מהירה של פסוקים.

==ראו גם==
*מסורה
*טעמי המקרא
*חלוקת הפרקים בתנ"ך
*חלוקת התנ"ך לסדרים

== הערות שוליים ==

קטגוריה:חלוקת התנ"ך
קטגוריה:קריאת התורה
בובי מקפרין

בובי מקפרין במופע
בובי מקפרין (באנגלית: Bobby McFerrin; נולד ב-11 במרץ 1950) הוא מוזיקאי אמריקני יליד ניו יורק, הפעיל בתחום הא-קפלה, והושפע רבות מן הג'אז. הוא מוכר בעיקר בשל סגנון השירה הייחודי והווירטואוזי שלו, שכולל קפיצות בין צלילים גבוהים ונמוכים, יצירת אפקטים קוליים בקולו, והמנעד הגדול של שירתו - ארבע אוקטבות. עם המוזיקאים הרבים שאיתם שיתף פעולה נמנים פסנתרני הג'אז צ'יק קוריאה והרבי הנקוק, הזמרת והפסנתרנית עזיזה מוסטפא, הבסיסט ריצ'רד בונה, נגן האקורדיון רישאר גליאנו והצ'לן יו יו מה.

בשנת 1987 שר את שיר הפתיחה של קומדיית המצבים האמריקנית "משפחת קוסבי". בשנת 1993 שר עיבוד א-קפלה לנעימת "הפנתר הוורוד" מאת הנרי מנסיני, בפסקול הסרט "The Son of the Pink Panther". בשנת 1994 מונה למנהל האמנותי של תזמורת סיינט פול, וניצח גם על תזמורות נוספות ברחבי העולם.

==הלהיט הגדול==
בשנת 1988 פרץ לצמרת מצעדי הפזמונים בארצות הברית הלהיט שלו "Don't Worry, Be Happy", שהופיע גם בפסקול הסרט "Cocktail" בכיכובו של טום קרוז. 

על אף הצלחת השיר, מקפרין עצמו נותר מאוכזב: בתודעתם של רבים הוא נותר "זמר של להיט אחד", על אף שיצירתו המוזיקלית מגוונת ומרובה עד עצם היום הזה – גם אם מתמקדת בז'אנר הנישה הא-קפלה. על אף שהלהיט עצמו גם הוא ללא כל ליווי אינסטרומנטלי, ומקפרין שר בו את כל הקולות, הוא מעיד באתר האינטרנט הרשמי שלו, כי מדובר בשיר פשוט ביותר שהוקלט לאחר אלתור של כמה דקות:

תוכנו האופטימי של השיר, כמו גם העובדה שמבחינת מאזיני מצעדי הפזמונים מקפרין "נעלם" לאחר אותו להיט, הם כנראה שעומדים מאחורי האגדה האורבנית שמקפרין שם קץ לחייו. השמועה הייתה כה עקשנית, עד שהביאה לפרסום הכחשה באתר הרשמי של האמן.

==קישורים חיצוניים==

* 

* [https://web.archive.org/web/20031004054406/http://www.bobbymcferrin.com/faq.html השמועה בדבר התאבדותו של מקפרין מוכחשת באתר הרשמי] (עמוד ארכיון)
* 
* ורד אילון, [http://www.epochtimes.co.il/et/9772 בובי מק'פרין: "מטרתי היא לשנות את לב האנשים"] , באתר אפוק טיימס, 24 יוני, 2012
* 
* 

קטגוריה:ניו יורק: אישים
קטגוריה:מנצחים אמריקאים
קטגוריה:זמרים אמריקאים
קטגוריה:זמרי ג'אז אמריקאים
קטגוריה:זוכי פרס גראמי
קטגוריה:בוגרי אוניברסיטת המדינה של קליפורניה בסקרמנטו
קטגוריה:בוגרי אוניברסיטת אילינוי
קטגוריה:זמרים בעלי מנעד קולי של 4 אוקטבות
קטגוריה:אמריקאים שנולדו ב-1950
האחים פורטיס

האחים פורטיס הוא שמו של ההרכב המוזיקלי שליווה את רמי פורטיס בהופעות בין השנים 1994-1996.

במהלך פעילותם המשותפת הוציא פורטיס בליווי האחים פורטיס שני אלבומים וסינגל אחד:
*שוטר פושע והענק הלוחש - יצא ב-1994 ונחשב לאלבום המצליח ביותר של פורטיס מבחינה מסחרית. פורטיס כתב, הלחין, עיבד והפיק יחד עם "האחים פורטיס". האלבום כולל בין היתר את השירים: "תלוי על הצלב", "את לא", "כחול אדמדם", "ויקטוריה", "דניאל ג'וק" ו"יש". במהלך יחסי הציבור לקידום התקליט כינה פורטיס את להקת הליווי שלו בשם "האחים פורטיס", ובקופסה אוספורטיס מיוחסים להיטי "שוטר פושע והענק הלוחש" לאחים פורטיס.
* בשנת 1995 הוציאו "האחים פורטיס" את הסינגל "הפסיכולוג אמר", לקראת אלבום שהיה אמור להקרא "קולקציית קיץ 96". השיר, שאף צולם לו וידאו קליפ, נגנז לבסוף מהאלבום שהפך ל"איפה הסוסים" ונכלל מאוחר יותר בקופסה אוספורטיס.
*האלבום איפה הסוסים יצא ב-1996, והוקלט באולפני גל קול. פורטיס כתב את המילים והאחים פורטיס הלחינו ועיבדו, פרט ל"איש השיש" שעובד בשיתוף עם אלי לוזון, שגם משתתף בשירה ונגינה. באלבום נכללו הלהיטים: "איפה הסוסים", "איך שניצחת", "תטרוף אותך", "איש השיש", אך האלבום לא הצליח מסחרית. לאחר סיבוב ההופעות לקידום האלבום החליט פורטיס לגנוז את הרעיון להוציא עוד תקליטים עם האחים פורטיס ועזב את "נענע דיסק" ואת ההרכב.

הרכב "האחים פורטיס" השתנה כשאל רוסיאנו שנשאר על עמדת הבס והקלידים הצטרפו נושי פז (גיטרות) ורן שמעוני (תופים). הרכב זה הפך מאוחר יותר לג'נגו אשר ליווה את עמיר רוסיאנו באלבומיו והופעותיו.

אורן קפלן, גיטריסט ההרכב המקורי, לימים הצטרף אל להקת הפאנק-האקלקטי גוגול בורדלו.

==חברי ההרכב==
*רמי פורטיס (שירה, גיטרה)
*עמיר "ג'נגו" רוסיאנו (גיטרה בס, קולות, קלידים)
*אורן קפלן (גיטרות, קולות)
*יובל שפריר (תופים, קלידים, קולות)

==קישורים חיצוניים==

קטגוריה:להקות רוק ישראליות
Iron Man

"Iron Man" הוא שיר של להקת ההבי מטאל הבריטית בלאק סבאת', שיצא לאור בשנת 1970 מתוך אלבום האולפן השני של הלהקה, Paranoid, וכסינגל בארצות הברית באוקטובר 1971.

== הפקה ==
השיר נודע בייחוד בזכות הסיפור שעומד מאחוריו וריף הגיטרה המפורסם שלו.

הסיפור של השיר מדבר על איש שנוסע בזמן ומגיע אל העתיד, בעתיד הוא רואה את סוף העולם.
האיש מחליט לחזור לעבר כדי להזהיר את שאר האנשים מסוף העולם הקרב ובא, אך בזמן שהוא חוזר לעבר הוא מוצא את עצמו בתוך שדה מגנטי שהופך את הגוף שלו לפלדה.
כשהאיש סוף סוף מגיע לעבר הוא פוגש אנשים שלא בוטחים בו ואף מסרבים להאמין לסיפור שלו מכיוון שגופו עשוי מפלדה.
הוא כועס על האנשים שמסרבים להאמין לו עד שלבסוף הוא הורג אותם, וכך הוא מביא לסוף העולם שקודם לכן הוא ראה בעתיד.
 
500px

הריף המנוגן בגיטרה נחשב לאחד הריפים המוכרים והמזוהים ביתר. 
הוא משמש בתוכניות טלוויזיה ובסרטי קולנוע רבים, ביניהם ביוויס ובאטהד ורוק בבית הספר.

קצת אחרי שנת 2000 הפך הלחן של השיר להמנון פוטבול של בתי ספר תיכונים בארצות הברית.

== קבלה ומורשת ==
השיר הגיע למקום ה-52 במצעד בילבורד הוט 100 בשנת 1972, והפך לסינגל הגבוה ביותר שלהם במצעד. השיר הגיע גם למקום ה-68 ברשימת 100 המובילים של מגזין RPM הקנדי. הביצוע החי של השיר מתוך האלבום Reunion שלהם זיכה אותם בפרסי גראמי לשנת 2000 עבור ביצוע המטאל הטוב ביותר.

"Iron Man" שומש בקרדיטים הסופיים של איירון מן, כמו גם בעיבוד למשחק הווידאו שלו ובטריילר לסרט ההמשך משנת 2010, איירון מן 2. דמותו של טוני סטארק, האלטר אגו של איירון מן, לובשת גם חולצת בלאק סבאת' בסרט "הנוקמים" משנת 2012. השיר זכה במקום ה-317 ברשימת 500 השירים הגדולים בכל הזמנים של מגזין הרולינג סטון נכון לשנת 2004, ובמקום ה-7 ברשימת "100 שירי ההבי מטאל הגדולים בכל הזמנים" במרץ 2023. "Iron Man" דורג במקום השישי ברשימת השירים הטובים ביותר של בלאק סאבאת' על פי Rock – Das Gesamtwerk der größten Rock-Acts im Check. ערוץ VH1 דירג את השיר כשיר ההבי מטאל הגדול ביותר בכל הזמנים.

== משתתפים ==

* אוזי אוסבורן - שירה
* טוני איומי - גיטרה
* גיזר באטלר - בס
* ביל וורד - תופים

==קישורים חיצוניים==

קטגוריה:שירי 1970
קטגוריה:סינגלים מ-1971
קטגוריה:בלאק סבאת'
קטגוריה:שירים באנגלית
קטגוריה:שירים על מסע בזמן
קטגוריה:שירי מטאל
קטגוריה:סינגלים בהוצאת וורנר רקורדס
פלסמוליזה

לפני פלסמוליזה
אחרי פלסמוליזה
פלסמוליזה היא תופעה בתא צמחי. כתוצאה מיציאת מים מהתא בתהליך אוסמוזה, מצטמצם נפח החלולית והקרום ניתק מהדופן. תוכן התא מתרכז במרכזו. התופעה מתרחשת כאשר התא נמצא בסביבה היפרטונית.

בנוסף, מוגדר גם המצב ההפוך, דהפלסמוליזה, שהוא מצב של חדירת מים לתוך התאים, לאחר שהתרחשה פלסמוליזה. בתא של בעל חיים (תא אנימלי), התא יתנפח ובמצב קיצוני הוא יתפוצץ. בתא צמחי המים יחדרו פנימה ויגרמו להתנפחות החלולית ש"תדחף" את הציטופלסמה ואת קרום התא אל הדופן עד העלאת הלחץ התוך-תאי. למעשה, הדופן הקשיח של התא ימנע את התפוצצות התא, מצב שלא קיים אצל תאים אנימליים.

==ראו גם==
*לחץ טורגור

צמחים בסביבות חיצוניות שונות
==קישורים חיצוניים==

קטגוריה:תא
אדית נסביט

אדית נסביט (באנגלית: Edith Nesbit; 15 באוגוסט 1858 - 4 במאי 1924) הייתה סופרת ספרי ילדים אנגלייה.

==ביוגרפיה==
אדית נסביט נולדה בקנינגטון, לונדון, אנגליה. היא התייתמה מאביה כשהייתה בת ארבע, וילדותה עברה עליה בנדודים עם אמה, אחותה ושני אחיה. היא נשלחה לפנימייה בצרפת, ויותר מאוחר - למנזר בגרמניה. 

בשנת 1880 נישאה להוברט בלנד, אחד ממייסדי האגודה הפביאנית והפכה אף היא לחברה בתנועה. לזוג נולדו שני בנים ובת. בלנד נפטר בשנת 1914 ונסביט נישאה מחדש כשלוש שנים לאחר מותו.

נסביט החלה לכתוב בגיל צעיר, אך התפרסמה רק בגיל ארבעים. היא הייתה סופרת פורייה, שפרסמה כארבעים ספרים ושיתפה פעולה בחיבורם של כמה עשרות ספרים נוספים. היא כתבה בעיקר ספרי הרפתקאות לילדים והפכה לסופרת חשובה ופופולרית באנגליה ובעולם כולו. באנגליה אף קראו על שמה פרס לספרות ילדים. 

נסביט נפטרה בשנת 1924 כתוצאה מסרטן הריאות.

==מספריה==
*מחפשי האוצר (1898) הוצאת מחברות לספרות זמורה בע"מ, 1989
*חמישה ילדים והזהו (1902) הוצאת מ. מזרחי 1974 (בתרגום אוריאל אופק) וגם ידיעות ספרים, 2009
*עוף החול והשטיח (1904)
*הקמע (1906), סדרת מרגנית, הוצאת זמורה ביתן
*ילדי המסילה (1906)
*הטירה הקסומה (1907), הוצאת מחברות לספרות וכן הוצאות אוקיינוס ומודן, 2009.

==קישורים חיצוניים==
* 

* 
* יותם שווימר, [http://www.nrg.co.il/online/47/ART1/878/372.html אדית נסביט בעד הזכות להאמין בקסם], nrg , 13 באפריל 2009 
* אלי אשד, [http://www.notes.co.il/eshed/61777.asp אדית הכפולה], בלוג באתר "רשימות", 23 באוקטובר 2009
* 
* 
* 

קטגוריה:סופרות ילדים ונוער בריטיות
קטגוריה:סופרות אנגליות
קטגוריה:בריטיות שנולדו ב-1858
קטגוריה:בריטים שנולדו ב-1858
קטגוריה:בריטיות שנפטרו ב-1924
קטגוריה:בריטים שנפטרו ב-1924
קטגוריה:נפטרות מסרטן הריאה